437.17 REGOLAMENTI DWAR L-IDENTIFIKAZZJONI TA’ EQU IDAE GĦAL TGĦAMMIR U PRODUZZJONI L-AVVIŻ LEGALI 309 ta’ l-2003. L-AVVIŻ LEGALI 309 ta’ l-2003. 1. Titolu u skop. (1) It-titolu ta’ dawn ir-regolamenti huwa Regolamenti dwar l-Identifikazzjoni ta’ Equidae għal Tgħammir u Produzzjoni. (2) L-iskop ta’ dawn ir-regolamenti huwa li jimplimenta ir-regoli imniż/la taħt id-Deċiżjoni tal-Kummissjoni Ewropea 2000/68/KE li temenda d-Deċiżjoni tal-Kummissjoni Ewropea 93/623/KEE u tistabbilixxi l-identifikazjoni ta’ equidae għal tgħammir u produzzjoni. Din id-Deċiżjoni ssib bażi legali taħt id-Direttiva tal-Kunsill ta’ l-Unjoni Ewropea 90/427/KEC, artikolu 8(1). 2. Numru ta’ identifikazzjoni. (1) In-numru ta’ identifikazzjoni msemmi fis-Sezzjoni II(1) tad-dokument ta’ identifikazzjoni stabbilit bid-Deċiżjoni tal-Kummissjoni Ewropea 93/623/KEE għandu jkun in-numru ta’ ħajjet l-annimal, li jrid jinżamm jew ikun referenza kull meta l-awtoritajiet kompetenti jirranġaw id-dettalji tar-reġistrazzjoni ta’ l-annimal inkwistjoni. (2) In-numru ta’ identifikazzjoni msemmi fis-sub regolament (1) għandu jkun in-numru ta’ identifikazzjoni msemmi fl-artikolu 7(3) tad-Direttiva tal-Kunsill ta’ l-Unjoni Ewropea 90/426/KEE. 3. Identifikazzjoni li takkumpanja l-equidae fil-ġarr tagħhom għat-tgħammir u l-produzzjoni. Id-dokument ta’ identifikazzjoni li jakkumpanja l-equidae fil-ġarr tagħhom għat-tgħammir u l-produzzjoni, irid ta’ l-anqas ikun fih l-informazzjoni provduta fis-Sezzjonijiet I, II, III, IV u IX tad-dokument ta’ identifikazzjoni stabbilita fid-Deċiżjoni tal-Kummissjoni Ewropea 93/623/KEE.